།དབང་བསྐུར་མེད་པར་འཆད་བྱེད་
62-

དཔལ་ཀྱེ་རྡོ་རྗེའི་དཀྱིལ་འཁོར་དུ་སློབ་མ་སྨིན་པར་བྱེད་པའི་ཆོ་ག་དབང་གི་ཆུ་བོ་ཆེན་མོ།
པ། །སློབ་དཔོན་སློབ་མ་ཤི་མ་ཐག །དངོས་གྲུབ་ཐོབ་ཀྱང་དམྱལ་བར་སྐྱེ།
བས་འབད་པ་ཐམས་ཅད་ཀྱིས། །བླ་མ་ལ་ནི་དབང་ནོད་ཞུ། །ཞེས་གསུངས་པས་
དབང་བླང་ངོ་། །དབང་བསྐུར་དེ་ཡང་སངས་རྒྱས་(༣༦)ནས་བརྒྱུད་པ་བར་མ་ཆད་
པ། སྔོན་ཆད་ལས་ཀྱི་ཆོ་ག་མཐོང་བ། ཆོ་ག་ལ་མཁས་པ། བྱིན་རླབས་དང་ལྡན་
པ། སྦྱང་གཞི་སྦྱོང་བྱེད་ངོ་འཕྲོད་པ། ཆོ་ག་གང་ཞུགས་རྫོགས་པར་ཐོབ་པར་བྱས་
པ་ཞིག་དགོས་པ་ཡིན་གྱི། དབང་བསྐུར་བྱས་ཀྱང་ཡིད་བརྟན་དུ་མི་བཏུབ་པ། ཅི་
ཡིན་གཏོལ་མེད་པ་བླུན་པོ་བསླུ་བར་འདྲ་བར་སྣང་བ་དང༌། ཡང་བྱིན་རླབས་ཕྲ་མོ་
བྱས་པ་ལ་དེས་དབང་བསྐུར་གྱི་གོ་བཅད་ནས། ཟབ་མོ་སྟོན་པའི་རྡོ་རྗེ་ཐེག་པའི་
གཟུགས་བརྙན་སྤང་བར་བྱའོ། །དེ་བས་ཐར་པ་འདོད་པའི་སྐྱེ་བོ་ཤེས་རབ་ཀྱི་མིག་
དང་ལྡན་པ། ལམ་ཟབ་མོ་རྡོ་རྗེ་ཐེག་པ་ལ་མོས་པའི་ཤེས་རབ་དང་སྙིང་རྗེ་དང་
ལྡན་པའི་གང་ཟག །བདག་བདེ་ལེགས་སུ་འདོད་པ་དེས་བླ་མ་ལ་དབང་ནོད་པར་
བྱའོ། །དཔལ་ཀྱེའི་རྡོ་རྗེའི་དཀྱིལ་འཁོར་དུ། སློབ་མ་ཡོངས་སུ་སྨིན་པར་བྱེད་པའི་
ཆོ་ག་ལ་དོན་བརྒྱད་དེ། སློབ་མ་ཡོངས་སུ་གཟུང་བའི་ཆོ་ག་དང་། སྔོན་དུ་བསྙེན་
པ་དང་། སའི་ཆོ་ག་དང་། སྟ་གོན་ལ་གནས་པའི་ཆོ་ག་དང་། དཀྱིལ་འཁོར་ཆེན་
པོ་བྲི་ཞིང་རྒྱན་དགྲམ་པའི་ཆོ་ག་དང༌། སྒྲུབ་ཅིང་མཆོད་པའི་ཆོ་ག་དང་། འཇུག་
ཅིང་དབང་བསྐུར་བའི་ཆོ་ག་དང༌། དཀྱིལ་འཁོར་ཆེན་པོའི་མཇུག་གི་ཆོ་གའོ། །
དང་པོ་ནི། སློབ་དཔོན་མཚན་ཉིད་དང་ལྡན་པ་ལ། སློབ་མས་ཞུ་བའི་
ཕྱིར། ཁྱོད་ཞབས་པདྨ་སྤངས་ནས་ནི། །གཙོ་བོ་གཞན་ལ་སྐྱབས་མ་མཆིས། །འགྲོ་
བའི་དཔའ་བོ་མཐུ་ཆེན་གྱིས། །བློ་མཆོག་བདག་ནི་གནང་བར་མཛོད། །ཅེས་
པའམ། ཡང་འདི་སྐད་དུ། ཁྱོད་ལ་བླ་མར་གསོལ་བ་འདེབས་ཀྱིས། བདག་ལ་
དཔལ་ཀྱེའི་རྡོ་རྗེའི་དཀྱིལ་འཁོར་དུ་དབང་བསྐུར་བར་ཞུའོ། །ཞེས་དེ་སྐད་ལན་
63-

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
གཉིས་སམ་གསུམ་དུ་གསོལ་བ་འདེབས་ན། བླ་མས་ཡོན་ཏན་ཐམས་ཅད་ཀྱི་
འབྱུང་གནས། སྐྱབས་གསུམ་སྔོན་དུ་སོང་བའི་སོ་སོར་ཐར་པ་ལ་སོགས་པའི་སྡོམ་
པ་ལ་སྔར་བསྙེན་ནམ། བསྙེན་པར་སྤྲོའམ་ཞེས་དྲི། སྔར་བསྙེན་ན་མི་དགོས། མ་
བསྙེན་ན་སེམས་བསྐྱེད་བྱ། དཔོན་སློབ་འབྲེལ་བརྟགས་ལ། སློབ་དཔོན་གྱིས་སློབ་
མའི་བློ་རིགས་བརྟགས་ཏེ་རྗེས་སུ་གཟུང་བར་བྱའོ། །དེ་ལ་གང་ཟག་གི་རིགས་བཞི་
སྟེ། སྔར་གསང་སྔགས་ཀྱི་སྒོར་ཞུགས་པ་དང༌། གསང་སྔགས་ལ་མ་ཞུགས་ཀྱང་
ཐེག་པ་ཆེན་པོའི་ལམ་ལ་ཞུགས་པ་དང༌། ཐེག་པ་ཆེན་པོ་ལ་མ་ཞུགས་ཀྱང་ཉན་
ཐོས་ལ་སོགས་པའི་ལམ་ལ་ཅི་རིགས་པར་ཞུགས་པ་དང་། སངས་རྒྱས་ཀྱི་བསྟན་
པ་ལ་མ་ཞུགས་པའོ། །དེ་ལྟར་བཞིར་ཤེས་པར་བྱས་ལ་སློབ་དཔོན་གྱིས་དྲི་བར་བྱ་
སྟེ། ཁྱོད་སྔར་སངས་རྒྱས་ཀྱི་བསྟན་པ་ལ་ཞུགས་པ་ཅིག་ཡིན་ནམ་མ་ཞུགས་པ་ཅིག་
ཡིན། ཞུགས་པ་ཅིག་ཡིན་ན་གང་ལ་ཞུགས་པ་ཅིག་ཡིན་ཞེས་དྲི་བར་བྱའོ། །།དེ་ལ་
དང་པོ་གསང་སྔགས་ཀྱི་ལམ་ལ་ཞུགས་པ་ཅིག་ཡིན་ནོ་ཞེས་སྨྲ་ན། དེས་གསང་སྔགས་
ལམ་ལ་མ་ཞུགས་ཏེ་
བྱང་ཆུབ་ཏུ་སེམས་བསྐྱེད་པ་བྱས་ཏེ་ཐེག་པ་ཆེན་པོར་ཞུགས་སོ་ཞེས་སྨྲ་ན། དེའང་
འོས་སུ་གྱུར་པ་ཡིན་པས་ཁས་བླང༌། སློབ་མ་རྗེས་སུ་གཟུང་བར་བྱའོ། །གལ་ཏེ་
ཐེག་པ་ཆེན་པོ་ལ་མ་ཞུགས་ཏེ་སོ་སོར་ཐར་པ་ལ་ཞུགས་སོ་ཞེས་སྨྲ་ན། དེ་མ་ཐག་
ལ་ཇི་ལྟར་ཞུགས་པར་ཤེས་པར་བྱའོ། །གལ་ཏེ་གསང་སྔགས་ཀྱི་ལམ་ལ་མ་
ཏུ་དབང་བསྐུར་བར་ཁས་མི་ལེན་ཏེ། སྙིང་རྗེ་ཆེན་པོ་སྔོན་དུ་འགྲོ་བས་བྱང་ཆུབ་
ཏུ་སེམས་བསྐྱེད་ལ། དེའི་འོག་ཏུ་སློབ་མ་རྗེས་སུ་གཟུང་བའི་ཆོ་ག་བྱའོ། །གལ་
ཏེ་སྔར་སངས་རྒྱས་ཀྱི་བསྟན་པ་ལ་མ་ཞུགས་སོ་ཞེས་སྨྲ་ན། དེ་ལ་ཁྱོད་ཅི་དོན་དུ་
གཉེར་ནས་དབང་བསྐུར་བ་(༣༧)འདོད་ཅེས་དྲི་བར་བྱའོ། །དེ་ལའང་རིགས་གསུམ་
ལ་སྟེ། སེམས་ཅན་ཐམས་ཅད་ཀྱི་དོན་དུ་བླ་ན་མེད་པའི་བྱང་ཆུབ་འདོད་དོ་ཞེས་
64

དཔལ་ཀྱཻ་རྡོ་རྗེའི་དཀྱིལ་འཁོར་
ཀྱིལ་འཁོར་དུ་སློབ་མ་སྨིན་པར་བྱེད་པའི་ཆོ་ག་དབང་གི་ཆུ་བོ་ཆེན་མོ།
ཟེར་ན། དེ་ནི་སྐྱེ་བ་མང་པོ་ནས་ཐེག་པ་ཆེན་པོ་ལ་བློ་ཞུགས་པ་ཡིན་པས་སློབ་མར་
རྗེས་སུ་གཟུང་བར་བྱའོ། །གལ་ཏེ་བདག་ཉིད་གཅིག་པུ་འཁོར་བ་ལས་ཐར་ཏེ་ཞི་བ་
དོན་དུ་གཉེར་བར་འདོད་དོ་ཞེས་སྨྲ་ན། དེ་ལའང་བྱང་ཆུབ་ཀྱི་མཆོག་ཏུ་སེམས་
བསྐྱེད་ལ། དཔོན་སློབ་ཕན་ཚུན་འབྲེལ་བརྟགས་ལ་རྗེས་སུ་མཐུན་ན་གདོད་སློབ་
མ་རྗེས་སུ་གཟུང་བའི་ཆོ་ག་བྱའོ། །གལ་ཏེ་ཚེ་འདིར་ཚེ་རིང་བ་དང་། ནད་མེད་
པ་ལ་སོགས་པའམ། སྐྱེ་བ་ཕ་རོལ་ཏུ་ལྷ་དང་མི་ལ་སོགས་པ་དོན་དུ་གཉེར་བར་
འཚལ་ལོ། །ཞེས་ཟེར་ན། དེ་ལ་དེ་མ་ཐག་རྗེས་སུ་གཟུང་བར་མི་བྱ་སྟེ། དཔལ་
ཀྱེའི་རྡོ་རྗེའི་རྒྱུད་ལས་གསུངས་པ། དང་པོ་གསོ་སྦྱོང་སྦྱིན་པར་བྱ། །དེ་རྗེས་བསླབ་
པའི་གནས་བཅུ་སྦྱིན། །ཞེས་བྱ་བ་ལ་སོགས་པ་དང་འབྲེལ་བརྟགས་པ་ལ་སོགས་
པས་བློ་ལེགས་པར་སྦྱངས་ལ། བྱང་ཆུབ་ཀྱི་སེམས་བསྐྱེད་པ་དང་རྗེས་སུ་གཟུང་
བར་བྱའོ། །དེ་ལྟར་འབྲེལ་བརྟགས་ནས། མཚན་ཉིད་དང་ལྡན་པའི་སློབ་མ་གཅིག་
ནས་ཉེར་ལྔའི་བར་དུ་ཁ་ཡར་བ་གཟུང་བར་བྱའོ། །ཁ་འཆམ་པ་དང་དེ་བས་ལྷག་
པར་དཀྱིལ་འཁོར་དུ་མི་གཟུང་སྟེ། དེ་སྐད་དུ། མཁས་པས་སློབ་མ་གཅིག་གམ་
གསུམ། །ལྔའམ་ཡང་ན་བདུན་དག་གམ། །ཉི་ཤུ་རྩ་ནི་ལྔ་ཡི་བར། །ཟུང་དུ་མ་
གྱུར་སློབ་མ་གཟུང༌། །དེ་བས་ལྷག་པའི་སློབ་མ་ནི། །ཡོངས་སུ་གཟུང་བར་མི་
ཤིས་སོ། །ཞེས་གསུངས་པས་སོ། །དེ་ཡང་གཟའ་སྐར་བཟང་པོ་དང་ཡར་ངོ་ལ་བྱ་
སྟེ། དེ་སྐད་དུའང་། དབང་བསྐུར་དང་ནི་རབ་གནས་དག །ཡར་གྱི་ངོ་ལ་བརྟག་
པར་བྱ། །ཞེས་གསུངས་སོ། །ཡང༌། གཟའ་དང་སྐར་མ་འཛོམ་གྱུར་ན། །མར་གྱི་
ངོ་ལའང་ཉེས་པ་མེད། །ཅེས་གསུང་སོ། །དེ་དག་ནི་སློབ་མ་རྗེས་སུ་གཟུང་བའི་
ཆོ་གའོ། །
གཉིས་པ་བསྙེན་པ་ནི། མཆོད་པ་དང་གཏོར་མ་བཤམས་ལ། སློབ་མས་
65

ས་སྐྱ་བཀའ་འབུམ། ༼ཐ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
མཎྜལ་ཕུལ་ཏེ། ཡོན་ཏན་ཐམས་ཅད་འབྱུང་བའི་གནས། །ཐབས་དང་ཤེས་རབ་
བདག་ཉིད་ཅན། །སྟོན་པའི་བསྟན་པར་ལེགས་གནས་པ། །ཀྱེ་རྡོར་ཆོ་ག་བཤད་
དུ་གསོལ། །ཞེས་ལན་གསུམ་གསོལ་བ་གདབ་ཏུ་བཅུག་ལ། ཐལ་མོ་སྦྱར་ཏེ་ཙོག་
པུར་སྡོད་དུ་བཅུག་ལ། དེ་ནས་སློབ་དཔོན་རང་དཔལ་ཀྱེའི་རྡོ་རྗེའི་རྣལ་འབྱོར་
གསལ་བར་དམིགས་ཏེ། རང་གི་སྙིང་གའི་ཧཱུཾ་གི་འོད་ཟེར་གྱིས་སློབ་མའི་ལུས་ལ་
ཞུགས་ཏེ། དེས་ཐོག་མ་མེད་པ་ནས་བསགས་པའི་ལས་ཀྱི་སྒྲིབ་པ་ཐམས་ཅད་
དང་། བགེགས་ཐམས་ཅད་སྲེག་པར་བསམ་ཞིང་རྩ་བའི་སྔགས་བརྒྱ་རྩ་བརྒྱད་
བཟླས་སོ། །དེ་ནས་གཏོར་མའི་ཆོ་གས་ལྷ་དང་འབྱུང་པོ་ཐམས་ཅད་ལ་གཏོར་མ་
བྱིན་ཏེ། ཁོ་བོས་ནི་ལྷ་མཉེས་པར་བྱ་བའི་ཕྱིར་སྔོན་དུ་བསྙེན་པ་བྱའོ། །ཁྱོད་ཀྱིས་
དཀྱིལ་འཁོར་གྱི་འཁོར་ལོར་མཆོད་པའི་ཡོ་བྱད་དང་། དཔའ་བོ་དང་རྣལ་འབྱོར་
མ་རྣམས་མཆོད་པའི་ཡོ་བྱད་འདི་དང་འདི་དགོས་པས་འཚོག་ཆས་གྱིས་ཤིག
དང་སྲོག་གི་བར་ཆད་དུ་འགྱུར་བ་འོང་བའི་གནས་འདི་དག་ཏུ་མ་འགྲོ་ཞིག །དགེ་
བའི་རྩ་བ་ལ་བརྩོན་པར་གྱིས་ཤིག །ཅེས་བསྒོས་ལ་བཏང་ངོ༌། །སློབ་མས་ཀྱང་སློབ་
དཔོན་ལ་ཕྱག་བྱས་ཏེ་ཇི་ལྟར་ནུས་པ་ཁས་བླང་ངོ༌། །དེ་ནས་སློབ་དཔོན་ལ་བསྙེན་
པའི་ཡོ་བྱད་ཕུལ་བ་དང་། སློབ་དཔོན་གྱིས་གནས་དབེན་པར་འདུག་སྟེ། ཐུན་
བཞིའི་རིམ་པས་གཏོར་མ་དང་མཆོད་པ་ལ་སོགས་པ་(༣༨)སྔོན་དུ་འགྲོ་བས་སྒྲུབ་
ཐབས་ཀྱི་རིམ་པ་ལྟར་ཏིང་ངེ་འཛིན་གྱི་དཀྱིལ་འཁོར་བསྒོམ་པ་དང༌། བཟླས་པས་
བསྙེན་པ་བྱའོ། །དེའང་བསྙེན་པ་ལ་ལུགས་གཉིས་ཡོད་དེ། བུམ་པ་ལ་མ་བརྟེན་
པ་དང༌། བུམ་པ་ལ་བརྟེན་པའོ། །བུམ་པ་ལ་མ་བརྟེན་པ་ནི། སྒྲུབ་ཐབས་ནས་
འབྱུང་བ་ལྟར་བསྒོམ་སྟེ་བཟླས་པའི་དུས་སུ་ལྷ་ཐམས་ཅད་དབང་དུ་བྱེད་པའི་བཟླས་
།ལུས་
པ་དམར་པོ་བྱ་བ་དང་། ཡང་ན་བདག་དང་སློབ་མའི་བསོད་ནམས་རྒྱས་པའི་སེར་
66

དཔལ་ཀྱེ་རྡོ་རྗེའི་དཀྱིལ་འཁོར་དུ་སློབ་མ་སྨིན་པར་བྱེད་པའི་ཆོ་ག་དབང་གི་ཆུ་བོ་ཆེན་མོ།
པོ་བྱ་བ་གང་རུང་བྱའོ། །བུམ་པ་ལ་བརྟེན་པར་བྱེད་ན། བུམ་པ་སྟ་གོན་བཞིན་
ཆོ་ག་ཇི་ལྟ་བ་བཞིན་ལེགས་པར་བཅས་ཏེ། བུམ་པའི་སྟེང་དུ་དུང་ཆོས་ཀྱི་ནང་དུ་
དྲི་ཞིམ་པོ་ལ་སོགས་པ་སྦྱར་བ་བྱ་སྟེ། བདག་ལྷའི་རྣལ་འབྱོར་དབང་བསྐུར་གྱི་བར་
དུ་རྫོགས་པ་དང༌། བུམ་པའི་བགེགས་བསལ་ལ། སྭ་བྷཱ་ཝའི་སྔགས་ཀྱིས་སྟོང་པར་
སྦྱངས་ཏེ། པཾ་ལས་པདྨ་ཨ་ལས་ཟླ་བའི་སྟེང་དུ་བྷཾ་ལས་རིན་པོ་ཆེའི་བུམ་པ་ལྟོ་བ་
ཡངས་ཤིང་མགྲིན་པ་ཕྲ་བ་བསྐྱེད་ལ། དེ་ནས་བུམ་པའི་ནང་དུ་སྲུང་འཁོར་དུར་ཁྲོད་
བརྒྱད་གཞལ་ཡས་ཁང་སྐད་ཅིག་མས་བསྐྱེད། དེར་གཙོ་བོ་མངོན་བྱང་ལྔས་འཁོར་
རྣམས་འབྱིན་པའི་ཚུལ་དུ་བསྐྱེད། ཡན་ལག་བཞི་རྫོགས་སུ་བྱ། དེ་ལ་མཆོད་པ་དང་
བསྟོད་པ་བྱའོ། །དེ་ནས་ཡུམ་གྱི་ཞལ་ནས་ཡབ་ཀྱི་ཞལ་དུ་ཚུར་འཁོར་དུ་སྔགས་ཕྲེང་
དམར་པོའམ་སེར་པོའི་འོད་འཕྲོས་པས། བུམ་པའི་ནང་གི་ལྷ་ལ་ཕོག་པས་ཐམས་
ཅད་དམར་པོར་སོང་བས་ཐམས་ཅད་དབང་དུ་སོང་བར་དམིགས་པའམ། ཡང་ན་
སེར་པོ་འཕྲོས་ནས་ལྷ་ཐམས་ཅད་སེར་པོར་སོང་བར་དམིགས་པས་བདེ་བ་ཆེན་པོའི་
ཡེ་ཤེས་རྒྱས་པར་དམིགས་ལ། བུམ་པའི་ནང་གི་ལྷ་ཐམས་ཅད་ཀྱི་བ་སྤུའི་བུ་ག་ནས་
བདུད་རྩི་ལྔའི་ཆུ་རྒྱུན་འཛག་པར་དམིགས་ལ་སྔགས་བཟླས་སོ། །དེ་ལ་སྤྱིར་བསྙེན་པ་
རབ་འབྲིང་གསུམ་སྟེ། གྲངས་ཀྱི་བསྙེན་པ་དང༌། དུས་ཀྱི་བསྙེན་པ་དང་། མཚན་
མའི་བསྙེན་པའོ། །དེ་རེ་རེ་ལའང་གསུམ་གསུམ་སྟེ། གྲངས་ཀྱི་བསྙེན་པ་རྫོགས་ལྡན་
དང་། རྩོད་དུས་ལ་བཞི་འགྱུར་དུ་ཤེས་པར་བྱ་སྟེ། རྫོགས་ལྡན་ལ་རབ་གཙོ་བོ་ལ་
འབུམ། འཁོར་ལ་ཁྲི་ཕྲག་རེ་བཟླས་སོ། །བསྙེན་པ་འབྲིང་གཙོ་བོ་ལ་ཁྲི། འཁོར་
ལ་སྟོང་ཕྲག་རེ་བཟླས་སོ། །གྲངས་ཀྱི་བསྙེན་པ་ཐ་མ་ལ་གཙོ་བོ་ལ་སྟོང་། འཁོར་
ལ་བརྒྱ་ཕྲག་རེ་བྱས་ཏེ། དེའང་རྩོད་དུས་སུ་བཞི་འགྱུར་དུ་བཟླའོ། །དུས་ཀྱི་བསྙེན་
པ་རབ་ཟླ་བ་དྲུག །འབྲིང་ཟླ་བ་གསུམ། ཐ་མ་ཞག་དྲུག་གམ་བདུན་དུ་ཐུན་བཞིའི་
67

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
ངེས་པས་བྱའོ། །མཚན་མའི་བསྙེན་པ་རབ་ལྷས་གནང་བ་བྱིན་པ། འབྲིང་རྨི་ལམ་
དུ་བྱིན་པ། ཐ་མ་རང་གི་ཉམས་སམ་བླ་མས་གནང་བ་བྱིན་པའོ། །དེ་ལྟར་རབ་
འབྲིང་དགུ་གང་ཡང་རུང་བ་རྫོགས་པ་དང་། བུམ་པའི་ལྷ་ལ་མཆོད་པ་དང་བསྟོད་
པ་ལ་སོགས་པ་བྱས་ལ་དུང་ཆོས་ཆུ་བླུགས་པས་བུམ་པའི་ལྷ་རྣམས་འོད་དུ་ཞུ་བར་
བྱའོ། །སྔོན་དུ་བསྙེན་པའི་ཆོ་གའོ། །
དེ་ལ་སའི་ཆོ་ག་ནི། སྤྱིར་དུ་རྣམ་པར་གཞག་པ་དྲུག་སྟེ། སའི་ཕྱོགས་ལ་སོགས་
པ་བརྟག་པ་དང་། ས་བློས་ཡོངས་སུ་གཟུང་བ་དང་། ས་བསླང་བ་དང་། ས་སྦྱང་
བ་དང༌། སྟངས་སྟབས་ཀྱི་བཀོད་པ་ལ་སོགས་པས་གཟུང་བ་དང༌། བགེགས་མི་
འཇུག་པར་བྱ་བའི་ཕྱིར་བསྲུང་བའོ། །དེ་ལ་གཙུག་ལག་ཁང་ས་ཆོག་ལེགས་པར་
བྱས་པའམ་སློབ་དཔོན་གཞན་གྱི་དཀྱིལ་འཁོར་གྱི་ཁང་པ་རྙིང་པའམ། དཀྱིལ་འཁོར་
རང་གི་ཁང་པ་(༣༩)རྙིང་པ་རྣམས་སུ་སའི་ཆོ་ག་གང་ཡང་བྱ་མི་དགོས་གསུངས་ལུས་
ཀྱི་སྟངས་སྟབས་ཀྱི་བཀོད་པ་དང་། ས་བསྲུང་བ་དང་གཉིས་ཙམ་བྱས་ཀྱང་ལེགས་
སོ། །གཞན་ཡང་དྲང་སྲོང་གནས་དང་བ་ལང་ལྷས། ཕུག་དང་རི་ཡི་རྩེ་མོ་
དང་། །ས་གཞི་གང་ན་འཐས་པ་དང༌། །ཁང་ཐོག་དང་ནི་རྡོ་ལེབ་དང་། །མཆོད་
རྟེན་དྲུང་དང་འབབ་ཆུའི་གླིང་༌། །མཚོ་རྣམས་ཀྱི་ནི་འགྲམ་དག་ཏུ། །ས་གཞི་སྦྱང་
དང་བརྟག་པ་དག །ནན་ཏན་དུ་ནི་བྱ་མི་དགོས། །དེར་ནི་ཟུག་རྔུ་དབྱུང་མི་
དགོས། །འཐས་པར་བཅག་ཀྱང་དེར་མི་དགོས། །མཐོན་དམན་ལ་སོགས་སྐྱོན་
རྣམས་ཀུན། །དེར་ནི་དོགས་པ་བསྐྱེད་མི་དགོས། །ཞེས་གསང་བ་སྤྱི་རྒྱུད་ལས་
འབྱུང་བས། བརྟག་པ་དང་སྦྱང་བ་གཉིས་མི་དགོས་ཆོ་ག་གཞན་རྣམས་བྱའོ། །དེ་
ལྟ་བུ་མ་ཡིན་པའི་ས་ཕྱོགས་རྣམས་སུ་ཆོ་ག་ཐམས་ཅད་ཡོངས་སུ་རྫོགས་པར་
བྱའོ། ། །དེ་ལ་ས་བརྟགས་པའི་ཆོ་ག་ནི། ཕྱོགས་ལ་སོགས་པའི་སྒོ་ནས་བརྟག་པ་དང་
68

དཔལ་ཀྱེ་རྡོ་རྗེའི་དཀྱིལ་འཁོར་དུ་སློབ་མ་སྨིན་པར་བྱེད་པའི་ཆོ་ག་དབང་གི་ཆུ་བོ་ཆེན་མོ།
།ས་ལྟས་ཀྱི་སྒོ་ནས་བརྟག་པ་སྟེ་རྒྱས་པ་དཀྱིལ་འཁོར་གྱི་ཆོ་ག་གཞན་ནམ་བླ་མའི་ཞལ་
ལས་ཤེས་པར་བྱའོ། །མདོར་བསྡུས་པའི་དབང་དུ་བྱས་ན་སའི་ཕྱོགས་ངམ་གྲོག་ལས་
གྱུར་པ་དང་། ཐལ་བས་ཁེབས་པ་ལ་སོགས་པ་ཉམས་མི་དགའ་བའི་ས་ཕྱོགས་ནི་
སྤང་བར་བྱ་བ་ཡིན་ལ། ས་གཞི་དཀར་ཞིང་སྣུམ་པ་ལ་སོགས་པ་ཉམས་དགའ་བ་
གྲོང་ཁྱེར་གྱི་བྱང་ཤར་གྱི་ཕྱོགས་སུ་བྱའོ། །དེ་ལྟར་ས་ཕྱོགས་ཉམས་དགའ་བའི་ས་
འདིར་བདག་གི་དཀྱིལ་འཁོར་བྱའོ་སྙམ་པའི་བློས་ཡོངས་སུ་གཟུང་ངོ་། །དེ་ནས་ས་
བསླང་བ་ལ་གཉིས་ཏེ། སྣང་བ་ལས་བསླང་བ་དང་མི་སྣང་བ་ལས་བསླང་
བའོ། །དང་པོ་ནི་ས་ཕྱོགས་དེར་རྒྱལ་པོའམ་བློན་པོ་ལ་སོགས་པས་དབང་དུ་བཟུང་